Nr. L 112/26 De Europæiske Fællesskabers Tidende 28. 4. 83 II (Retsakter hvis offentliggørelse ikke er obligatorisk) RÅDET RÅDETS AFGØRELSE af 19. april 1983 om bemyndigelse af Kommissionen til at optage lån under Det nye Fællesskabs- instrument til fremme af investeringerne i Fællesskabet (83/200/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 235, under henvisning til forslag fra Kommissionen ()), under henvisning til udtalelse fra Europa-Parla- mentet (?) under henvisning til udtalelse fra Det økonomiske og. sociale Udvalg (?), og ud fra følgende betragtninger : På grund af den afgørende betydning, som investerin- gerne har for forøgelse af den økonomiske vækst, for tilpasning af produktionsstrukturerne og for en varig løsning af beskæftigelsesproblemet, bør Fællesskabets låneinstrumenter til fremme af investeringerne udbyg- ges, herunder inden for sektorer af særlig betydning i fremtiden ; ud over Fællesskabets eksisterende finansielle institu- tioner og organer, hvis virkefelt bør udvides, må der til fremme af opsvinget i den økonomiske aktivitet og til støtte for den fælles politik foretages en videreførelse og udbygning af den finansielle aktion under Det nye Fællesskabsinstrument, som blev iværksat ved afgørelse 78/870/EØF (?) og 82/169/EØF () om bemyndigelse af Kommissionen til at optage lån til fremme af investe- ringerne i Fællesskabet ; () EFT nr. C 28 af 3. 2. 1983, s. 14. (?) EFT nr. C 13 af 17. 1. 1983, s. 92. ) EFT nr. C 77 af 21. 3. 1983, s. 11. (?) EFT nr. L 298 af 25. 10. 1978, s. 9. (?) EFT nr. L 78 af 24. 3. 1982, s. 19. fællesskabsaktionen giver et supplerende bidrag til investeringsbestræbelserne i Fællesskabet, og den har en reel betydning som drivkraft og en reel finansiel virkning langt ud over dens tilsyneladende omfang, hvilket bidrager til en højere grad af overensstemmelse i medlemsstaternes økonomiske udvikling ; kapitalmarkederne udbyder betydelige midler, som vil kunne anvendes til finansiering af investeringer i Fællesskabet ; Fællesskabet som sådant har en selvstændig kreditvær- dighed, som det bør anvende bedst muligt for fra euro- pæisk side at fremme de nævnte investeringer og for at støtte de foranstaltninger, der på fællesskabsplan træffes afgørelse om ; Den europæiske Investeringsbank har erklæret sig rede til at deltage i gennemførelsen af denne aktion — TRUFFET FØLGENDE AFGØRELSE : Artikel 1 Kommissionen bemyndiges til på Det europæiske økonomiske Fællesskabs vegne under Det nye Fælles- skabsinstrument at optage lån, der ikke kan overstige et beløb svarende til tre milliarder ECU i hovedstol. Provenuet af disse lån genudlånes til finansiering af investeringsprojekter, der bidrager til en stigende grad af indbyrdes overensstemmelse og stadig større inte- gration i medlemsstaternes økonomiske politik samt til en styrkelse af fællesskabsøkonomiens konkurren- ceevne, bl.a. ved hjælp af udbredelse af nye teknologier og innovation.